محمود ابراهيم اسماعيل موسى اتشهر بإسم " شكوكو " ( الدرب الاحمر ، القاهره ، 1 مايو 1912 - القاهره ، 21 فبراير 1985 ) ، ممثل و مونولوجيست مصرى. اشتغل نجار مع ابوه فى بداية حياته لغاية ما بقى عنده عشرين سنه. اخد اسم شهرته " شكوكو " من ابوه الاسطى ابراهيم شكوكو. اتجه للفن بإنضمامه للفرق الفنيه اللى كانت بتقدم عروضها فى القهاوى اللى كانت جنب دكانة ابوه. اشتفا فى الفرق دى كهاوى وكان بينكت و بيغنى مواويل شعبيه. راح بعد كده على شارع محمد على و بقى يغنى فى الافراح ببلاش لغايه ما اتشهر بعد ما اتفتحت الاذاعه المصريه بسنتين سنة 1936 طلبه محمد فتحى بلبل الاذاعة عشان يغنى فيها. اشتغل شكوكو فى فرقة على الكسار و كان بيقول مونولوجات و فكاهات مع شوية تمثيل. اانضم لفرقة حسن المليجى. انضم لفرقة محمد الكحلاوى و زادت شهرته من الفتره دى. فى سنة 1936 كون فرقة استعراضيه مع سعاد مكاوى وثريا حلمى وكان بيقدم استعراضاته ومنولوجاته على مسرح الأزبكيه. قدم الفنان شكوكو اكتر من 600 مونولوج الف معظمها تلقائى بالفطره. كان مابيعرفش لا يقرا و لا يكتب. عمل بطولة فيلم «بنت البلد» مع هاجر حمدى قدم لمسرح العرايس شخصية الاراجوز المشهوره اللى كان بيتدرب عليها طلبة معهد الموسيقا ومعهد التمثيل الفنان المصري الوحيد اللى عملوله تماثيل على شكله بالجلابيه البلدى و الطاقيه المميزه اللى كان بيلبسها.